|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

6.03.2025г.

**Хитови заглавия в А1 Видеотека, вдъхновени от силни жени**

* *Специална селекция филмови заглавия в А1 Видеотека по повод празника на жените.*
* *Лентите са достъпни за наемане от абонатите на A1 Xplore TV с 50% отстъпка от 7 до 14 март.*
* *Част от заглавията са „Отрицание“, „Мадам Уеб“, „Жените на 20-ти век“,*

*„Лесна, а?“ и много други.*

От 7 до 14 март А1 Видеотека на [A1 Xplore TV](https://www.a1.bg/a1-xplore-tv) предлага на своите абонати специална селекция от филмови заглавия с 50% отстъпка по случай Международния ден на жената. В този период потребителите могат да наемат избрани филми за 48 часа и да се насладят на вдъхновяващи истории, посветени на силата, смелостта и постиженията на жените.

Сред акцентите е лентата „Отрицание“ на режисьора Мик Джаксън, драматичен трилър, базиран на истинска история. В главната роля е Рейчъл Уайз, която пресъздава образа на Дебора Липщад – историчка, принудена да защити истината за Холокоста в съдебна зала. Филмът, който абонатите на А1 Видеотека могат да гледат в уюта на своя дом, показва силата на думите, фактите и смелостта на една жена да се изправи срещу отричането на историята.

За феновете на супергеройския жанр „Мадам Уеб“ е динамичен и мистериозен екшън, в който Дакота Джонсън влиза в ролята на Касандра Уеб – жена със свръхестествени способности, които ѝ позволяват да предвижда бъдещето. Тя е принудена да използва дарбите си, за да защити важни личности, като разкрива тайни от миналото и се сблъсква с опасни противници.

За зрителите на А1 Видеотека, които предпочитат по-реалистични и емоционални истории, „Жените на 20-ти век“ е майсторски направена драма, проследяваща живота на три различни поколения жени през 70-те години в Калифорния. В главните роли са Анет Бенинг, Грета Гъруиг и Ел Фанинг, а филмът изследва семейния живот, приятелството и социалните промени, които оформят живота на жените в този период.

Ако търсите нещо по-леко и забавно, „Лесна, а?“ е перфектният избор. Тази романтична комедия с участието на Ема Стоун разказва историята на гимназиално момиче, чийто социален статус се променя драстично след една невинна лъжа. Със своя свеж хумор и остроумен сюжет, този филм е чудесно развлечение и припомня важната роля на истината и самоуважението.  Не пропускайте да се възползвате от специалните предложения в А1 Видеотека от 7 до 14 март и да отпразнувате вдъхновяващите жени с разнообразни филмови заглавия, които показват силата, решителността и емоционалната дълбочина на жените в киното.

А1 Видеотека на [А1 Xplore TV](https://www.a1.bg/a1-xplore-tv) предлага на зрителите избор между редица български и чуждестранни заглавия от разнообразни жанрове. Ново филмово съдържание е достъпно всеки месец, като то може да бъде наето за 48 часа и да се гледа неограничен брой пъти в рамките на този период. А с помощта на изкуствен интелект зрителите могат да се насладят на специални предложения, селектирани спрямо техните предпочитания.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*